pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ  จัดงานประกาศแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๒ (พ.ศ. ๒๕๖๖ – ๒๕๗๐)
วันศุกร์ที่ 8 กันยายน 2566
08/09/2566
กระทรวงยุติธรรม โดยกรมคุ้มครองสิทธิและเสรีภาพ  จัดงานประกาศแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๒ (พ.ศ. ๒๕๖๖ – ๒๕๗๐)
กระทรวงยุติธรรม โดยกรมคุ้มครองสิทธิและเสรีภาพ  จัดงานประกาศแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๒ (พ.ศ. ๒๕๖๖ – ๒๕๗๐) เดินหน้าขับเคลื่อนการดําเนินธุรกิจที่เคารพสิทธิมนุษยชน
ในวันศุกร์ที่ ๘ กันยายน ๒๕๖๖ เวลา ๐๙.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีเปิดงานประกาศแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๒ (พ.ศ.๒๕๖๖ - ๒๕๗๐) โดยมี นายเรืองศักดิ์ สุวารี อธิบดี กรมคุ้มครองสิทธิและเสรีภาพ กล่าวรายงาน และ ดร. ธันยพร กริชติทายาวุธ ผู้อํานวยการสมาคมเครือข่ายโกลบอลคอมแพ็กแห่งประเทศไทย คุณสุชาติ จันทรานาคราช รองประธานสภาอุตสาหกรรมแห่งประเทศไทย และ คุณ Renaud Meyer ผู้แทนโครงการพัฒนาแห่งสหประชาชาติ ประจําประเทศไทย ร่วมกล่าวแสดงความยินดีกับประเทศไทย เนื่องในโอกาสที่ได้มีการประกาศใช้แผนปฏิบัติการฯ ระยะที่ ๒ ณ The Portal Ballroom อิมแพ็ค เมืองทองธานี จังหวัดนนทบุรี
นอกจากนั้น ภายในงานมีการบรรยายให้ความรู้ โดย ดร.พิชามญช เอี่ยวพานทอง คณะทํางานสหประชาชาติว่าด้วยธุรกิจกับสิทธิมนุษยชน (UN Working Group on Business and Human Rights) และ ดร.เสรี นนทสูติ กรรมการสหประชาชาติว่าด้วยสิทธิทางเศรษฐกิจ สังคม และวัฒนธรรม (UN Committee on Economic, Social, and Cultural Rights) รวมถึงการเสวนาโดยผู้แทนจากหน่วยงานพันธมิตรสําคัญที่ร่วมผลักดันการขับเคลื่อนแผนปฏิบัติการฯ
การจัดงานฯ ดังกล่าว สืบเนื่องจากกระทรวงยุติธรรม โดยกรมคุ้มครองสิทธิและเสรีภาพ ได้รับมอบหมายให้เป็นหน่วยงานหลักรับผิดชอบในการจัดทําและขับเคลื่อน “แผนปฏิบัติการระดับชาติว่าด้วยธุรกิจกับสิทธิมนุษยชน” (National Action Plan on Business and Human Rights: NAP) ซึ่งเป็นกรอบนโยบายระดับชาติที่มุ่งส่งเสริมการดําเนินธุรกิจที่มีความรับผิดชอบและเคารพสิทธิมนุษยชน บนพื้นฐานหลักการชี้แนะของสหประชาชาติว่าด้วยธุรกิจกับสิทธิมนุษยชน (UN Guiding Principles on Business and Human Rights : UNGPs) ทั้งนี้ เนื่องจากแผนปฏิบัติการฯ ระยะที่ ๑ ได้หมดวาระลงในปี พ.ศ. ๒๕๖๕ กรมคุ้มครองสิทธิและเสรีภาพ จึงได้ร่วมกับภาคส่วนต่าง ๆ จัดทําแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๒ (พ.ศ.๒๕๖๖-๒๕๗๐) ขึ้น โดยครอบคลุมประเด็นสําคัญ ๔ ด้าน ได้แก่ ๑.ด้านแรงงาน ๒. ด้านชุมชน ที่ดิน ทรัพยากรธรรมชาติ และสิ่งแวดล้อม ๓. ด้านนักปกป้องสิทธิมนุษยชน และ ๔. ด้านการลงทุนระหว่างประเทศและบรรษัทข้ามชาติ และเสนอเข้าสู่การพิจารณาตามลําดับ จนเมื่อวันที่ ๒๕ กรกฎาคม ๒๕๖๖ คณะรัฐมนตรีได้มีมติรับทราบแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๒ (พ.ศ.๒๕๖๖-๒๕๗๐) พร้อมทั้งมอบหมายให้หน่วยงานที่เกี่ยวข้องปฏิบัติตามแผนปฏิบัติการฯ ระยะที่ ๒ อย่างเป็นรูปธรรม โดยการประกาศใช้แผนปฏิบัติการฯ เป็นการยืนยันนโยบายและความตั้งใจจริงของรัฐบาลในการส่งเสริมการดําเนินธุรกิจที่มีความรับผิดชอบและเคารพสิทธิมนุษยชน มุ่งสู่การพัฒนาเศรษฐกิจไทยอย่างมั่นคงและยั่งยืนต่อไป
รัฐบาลไทย-ข่าวทำเนียบรัฐบาล-อว. จัดพิธีวางพุ่มดอกไม้ ถวายราชสักการะพระบรมราชานุสาวรีย์ รัชกาลที่ 4 เนื่องในโอกาส “วันวิทยาศาสตร์แห่งชาติ”
วันศุกร์ที่ 8 กันยายน 2566
อว. จัดพิธีวางพุ่มดอกไม้ ถวายราชสักการะพระบรมราชานุสาวรีย์ รัชกาลที่ 4 เนื่องในโอกาส “วันวิทยาศาสตร์แห่งชาติ”
อว. จัดพิธีวางพุ่มดอกไม้ ถวายราชสักการะพระบรมราชานุสาวรีย์ รัชกาลที่ 4 เนื่องในโอกาส “วันวิทยาศาสตร์แห่งชาติ”
กระทรวงการอุดมศึกษา วิทยาศาสตร์ วิจัยและนวัตกรรม (อว.) จัดพิธีวางพุ่มดอกไม้ ถวายราชสักการะพระบรมราชานุสาวรีย์พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัวพระสยามเทวมหามงกุฎวิทยามหาราช รัชกาลที่ 4 “พระราชบิดาแห่งวิทยาศาสตร์ไทย” วันที่ 18 สิงหาคม 2566 เนื่องในโอกาส“วันวิทยาศาสตร์แห่งชาติ”
ในการนี้ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวทรงพระกรุณาโปรดเกล้าฯ ให้ นายพลากร สุวรรณรัฐ องคมนตรี เป็นผู้แทนพระองค์ ในการวางพุ่มดอกไม้ของพระบาทสมเด็จพระเจ้าอยู่หัว, พุ่มดอกไม้ ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพุ่มดอกไม้ของสมเด็จพระนางเจ้าสมเด็จพระนางเจ้าสุทิดา พัชรสุธาพิมลลักษณ พระบรมราชินี ถวายราชสักการะพระบรมราชานุสาวรีย์ พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัวพระสยามเทวมหามงกุฎวิทยามหาราช รัชกาลที่ 4 โดยมีคณะผู้บริหารกระทรวงการอุดมศึกษา วิทยาศาสตร์ วิจัยและนวัตกรรม (อว.) และผู้เข้าร่วมพิธีฯ ร่วมต้อนรับผู้แทนพระองค์ ณ กระทรวงการอุดมศึกษา วิทยาศาสตร์ วิจัย และนวัตกรรม ซอยโยธี กรุงเทพมหานคร
รัฐบาลไทย-ข่าวทำเนียบรัฐบาล-นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วย รัฐมนตรีช่วยว่าการกระทรวงมหาดไทย เดินทางเข้าสักการะสิ่งศักดิ์สิทธิ์ประจำกระทรวงมหาดไทย
วันพฤหัสบดีที่ 7 กันยายน 2566
07/09/2566
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วย รัฐมนตรีช่วยว่าการกระทรวงมหาดไทย เดินทางเข้าสักการะสิ่งศักดิ์สิทธิ์ประจํากระทรวงมหาดไทย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วย รัฐมนตรีช่วยว่าการกระทรวงมหาดไทย เดินทางเข้าสักการะสิ่งศักดิ์สิทธิ์ประจํากระทรวงมหาดไทย เนื่องในโอกาสได้รับพระมหากรุณาธิคุณโปรดเกล้าโปรดกระหม่อมแต่งตั้งให้ดํารงตําแหน่งฯ
วันนี้ (7 กันยายน 2566) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วย นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายชาดา ไทยเศรษฐ์ รัฐมนตรีช่วยว่าการกระทรวงมหาดไทย และนายเกรียง กัลป์ตินันท์ รัฐมนตรีช่วยว่าการกระทรวงมหาดไทย เดินทางเข้าสักการะสิ่งศักดิ์สิทธิ์ประจํากระทรวงมหาดไทย เนื่องในโอกาสได้รับพระมหากรุณาธิคุณโปรดเกล้าโปรดกระหม่อมแต่งตั้งให้ดํารงตําแหน่งและเข้าถวายสัตย์ปฏิญาณตนเพื่อเข้ารับตําแหน่งหน้าที่
โดยในเวลา 08.09 น. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วยรัฐมนตรีช่วยว่าการกระทรวงมหาดไทย เข้ากราบสักการะพระพุทธอังคีรส พระประธานในพระอุโบสถวัดราชบพิธสถิตมหาสีมาราม จากนั้นถวายราชสักการะ พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว และเข้ากราบสักการะสมเด็จพระมหาวีรวงศ์ เลขานุการสมเด็จพระสังฆราช ผู้ช่วยเจ้าอาวาสวัดราชบพิธสถิตมหาสีมาราม และเข้ากราบถวายสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
จากนั้น เวลา 09.46 น. เข้าสักการะศาลพระไชยมงคล ศาลพระกาฬไชยศรี พระอนุสาวรีย์สมเด็จพระเจ้าบรมวงศ์เธอ กรมพระยาดํารงราชานุภาพ แล้วเดินขึ้นบันได เพื่อสักการะพระรูป สมเด็จพระเจ้าบรมวงศ์เธอ กรมพระยาดํารงราชานุภาพ แล้วเดินขึ้น ชั้น 2 เพื่อถวายสักการะ พระรูปสมเด็จพระเจ้าบรมวงศ์เธอ กรมพระยาดํารงราชานุภาพ ภายในพิพิธภัณฑ์ดํารงราชานุภาพ แล้วเข้าถวายสักการะ พระบรมรูป พระบาทสมเด็จพระจอมเกล้าเจ้าอยู่หัว และพระบรมรูป พระบาทสมเด็จพระจุลจอมเกล้าเจ้าอยู่หัว และสักการะสิ่งศักดิ์สิทธิ์ประจําห้องปฏิบัติงาน และพบปะแนะนําตัวกับข้าราชการ ณ ห้องประชุมราชสีห์ ศาลาว่าการกระทรวงมหาดไทย
รัฐบาลไทย-ข่าวทำเนียบรัฐบาล-​นายกฯ มอบหมาย รมต.อนุชา ถวายเครื่องราชสักการะเนื่องในเทศกาลเข้าพรรษา ประจำปี 2566 แด่พระพรหมบัณฑิต เจ้าอาวาสวัดประยูรวงศาวาสวรวิหาร
วันศุกร์ที่ 1 กันยายน 2566
01/09/2566
​นายกฯ มอบหมาย รมต.อนุชา ถวายเครื่องราชสักการะเนื่องในเทศกาลเข้าพรรษา ประจําปี 2566 แด่พระพรหมบัณฑิต เจ้าอาวาสวัดประยูรวงศาวาสวรวิหาร
​นายกฯ มอบหมาย รมต.อนุชา ถวายเครื่องราชสักการะเนื่องในเทศกาลเข้าพรรษา ประจําปี 2566 แด่พระพรหมบัณฑิต เจ้าอาวาสวัดประยูรวงศาวาสวรวิหาร
วันนี้ (1 กันยายน 2566) เวลา 08.00 ณ กุฎิพระพรหมบัณฑิต วัดประยูรวงศาวาสวรวิหาร ถนนประชาธิปก เขตธนบุรี กรุงเทพมหานคร พลเอก ประยุทธ์ จันทร์โอชา นายกรัฐมนตรีมอบหมายให้นายอนุชา นาคาศัย รัฐมนตรีประจําสํานักนายกรัฐมนตรี เป็นผู้แทนถวายเครื่องราชสักการะเนื่องในเทศกาลเข้าพรรษา ประจําปี 2566
โอกาสนี้ นายอนุชา นาคาศัย รัฐมนตรีประจําสํานักนายกรัฐมนตรี ถวายเครื่องสักการะเทียนพรรษา ผ้าไตร เครื่องไทยธรรม เนื่องในเทศกาลเข้าพรรษา ประจําปี 2566 แด่พระพรหมบัณฑิต เจ้าอาวาสวัดประยูรวงศา วาสวรวิหาร จากนั้น นายอนุชาฯ ได้สนทนาธรรมกับพระพรหมบัณฑิต โดยพระพรหมบัณฑิต ได้สอบถามถึงปัญหา อุปสรรค รวมทั้งให้คําแนะนําในการทํางาน ขอยึดหลักของประชาชนและประเทศชาติเป็นสําคัญ ทั้งนี้พระพรหมบัญฑิตได้ชื่นชมในการทําหน้าที่กํากับสํานักพระพุทธศาสนาแห่งชาติ ซึ่งเป็นเสาหลักที่สําคัญอีกเสาหนึ่งของประเทศ เป็นที่ยึดเหนี่ยวจิตใจ ต้องช่วยกันทํานุบํารุงพระพุทธศาสนา นอกจากนี้ พระพรหมบัณฑิตยังได้สอบถามถึงผลการดําเนินโครงการโคล้านครอบครัว ในกํากับการดูแลของนายอนุชาฯ ถือเป็นโครงการเศรษฐกิจฐานรากสร้างประโยชน์โดยตรงต่อประชาชนในท้องถิ่น หากช่วยกันขับเคลื่อนโครงการจนประสบความสําเร็จจะส่งผลต่อเศรษฐกิจโดยรวม ทําให้ชีวิตความเป็นอยู่คนประชาชนระดับฐานรากมีความเป็นอยู่ที่ดีขึ้นตามมา ช่วงท้ายของการสนทนาธรรม พระพรหมบัณฑิต ได้ให้พรขอให้นายอนุชาฯ มีสุขภาพแข็งแรง ทั้งกาย และใจ มีกําลังทํางานที่เป็นประโยชน์ต่อประเทศชาติต่อไป ขอให้การดําเนินงานทุกอย่างประสบความสําเร็จ
รัฐบาลไทย-ข่าวทำเนียบรัฐบาล-รองอธิบดีกรมเจ้าท่า ลงพื้นที่ตรวจติดตามผลการดำเนินงาน ของสำนักงานเจ้าท่าภูมิภาคที่ 7 และเจ้าท่าสาขา
วันศุกร์ที่ 1 กันยายน 2566
รองอธิบดีกรมเจ้าท่า ลงพื้นที่ตรวจติดตามผลการดําเนินงาน ของสํานักงานเจ้าท่าภูมิภาคที่ 7 และเจ้าท่าสาขา
...
รองอธิบดีกรมเจ้าท่าลงพื้นที่ตรวจติดตามผลการดําเนินงาน ของสํานักงานเจ้าท่าภูมิภาคที่ 7 และเจ้าท่าสาขา
วันที่ 31 สิงหาคม 2566 นายวิเชียร เปมานุกรรักษ์ รองอธิบดีกรมเจ้าท่า (ด้านส่งเสริมการขนส่งทางน้ํา) กระทรวงคมนาคม พร้อมด้วยนายสุริยา กิตติมนฑล ผู้อํานวยการสํานักงานเจ้าท่าภูมิภาคที่ 7 พร้อมด้วยผู้อํานวยการสํานักงานเจ้าท่าภูมิภาคสาขา ลงพื้นที่บริเวณ อําเภอศรีเชียงใหม่ จังหวัดหนองคาย เพื่อรับทราบข้อมูลการก่อสร้างเขื่อนป้องกันตลิ่ง และการพัฒนาเขตแม่น้ําโขงในพื้นที่เมืองสีสัดตะนาก ถึงเมืองหาดทรายฟอง นครหลวงเวียงจันทน์ ของสาธารณรัฐประชาธิปไตยประชาชนลาว โดยสํานักงานเจ้าท่าภูมิภาคที่ 7 สาขาหนองคาย ขอรับการสนับสนุน ให้กองสํารวจและแผนที่ เข้าดําเนินการจัดหาเจ้าหน้าที่ และอุปกรณ์เครื่องมือ มาตรวจสอบผลกระทบของกระแสน้ํา. ตามคําร้องขอของ สมช. และ จังหวัดหนองคาย
จากนั้นได้เดินทางไปยังสํานักงานเจ้าท่าภูมิภาคที่ 7 เพื่อติดตามผลการดําเนินงานและรับฟังการบรรยายสรุปการนําเสนอภารกิจของหน่วยงานในสังกัดดังนี้.
1. การดําเนินการขุดลอกและพัฒนาบํารุงรักษาร่องน้ํา ดําเนินการโดยสํานักงานพัฒนาและบํารุงรักษาทางน้ําที่ 8 ได้แก่ ลุ่มน้ํามูล อาทิ ร่องน้ําลําเซบาย แม่น้ํามูล ลําน้ําเสียว ลําเสียวน้อย ลําน้ําสะแทด , ลุ่มน้ําโขง ได้แก่แม่น้ําสงคราม ซึ่งจะดําเนินการในปีงบประมาณ 2567 จํานวน 22,479,600.00 ล้านบาท เนื้อดินประมาณ 786,000 ลูกบาศ์กมตร
2. ติดการการดําเนินการออกหนังสือสําคัญที่หลวง ตําบลนาอ้อ อําเภอเมือง จังหวัดเลย เนื้อที่ 18 ไร่ 0 งาน 88 ตารางวา ในการใช้ประโยชน์ในราชการของสํานักงานเจ้าท่าภูมิภาคที่ 7 ซึ่งจะนําพื้นที่ที่ขึ้นทะเบียน ดังกล่าวพิจารณาแนวทางการใช้ประโยชน์ ซึ่ง จภ.7 มีโครงการก่อสร้างศูนย์ปฏิบัติการทางน้ํา บนที่ราชพัสดุ 18 ไร่
3. กําชับให้เข้มงวดกวดขันประชาสัมพันธ์ให้ผู้ประกอบการเรือ เจ้าของเรือ แพโดยสาร ให้ดําเนินการจดทะเบียนเรือ แพโดยสาร ในพื้นที่ให้ครบถ้วนถูกต้องเป็นตามระเบียบและข้อกฎหมายอย่างเคร่งครัด เพื่อป้องกันการเกิดอุบัติเหตุทางน้ํา
4. รับฟังปัญหาอุปสรรคในการดําเนินงานในพื้นที่ จภ.7.
รัฐบาลไทย-ข่าวทำเนียบรัฐบาล-​รองโฆษกรัฐบาล นางสาวรัชดาฯ เผยความสนใจที่ภาคเอกชนเกาหลีใต้กว่า 20 ราย มีต่อการร่วมลงทุนอุตสาหกรรมยานยนต์ไฟฟ้า (EV) ในไทย สะท้อนความสำเร็จจากนโยบายรัฐบาล
วันศุกร์ที่ 1 กันยายน 2566
01/09/2566
​รองโฆษกรัฐบาล นางสาวรัชดาฯ เผยความสนใจที่ภาคเอกชนเกาหลีใต้กว่า 20 ราย มีต่อการร่วมลงทุนอุตสาหกรรมยานยนต์ไฟฟ้า (EV) ในไทย สะท้อนความสําเร็จจากนโยบายรัฐบาล
​รองโฆษกรัฐบาล นางสาวรัชดาฯ เผยความสนใจที่ภาคเอกชนเกาหลีใต้กว่า 20 ราย มีต่อการร่วมลงทุนอุตสาหกรรมยานยนต์ไฟฟ้า (EV) ในไทย สะท้อนความสําเร็จจากนโยบายรัฐบาล ถือเป็นความความเชื่อมั่นทางศักยภาพและความพร้อมของไทยฐานะผู้นําอุตสาหกรรมยานยนต์ภูมิภาค
วันนี้ (1 กันยายน 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ถือเป็นความสําเร็จที่รัฐบาลได้วางรากฐานเอาไว้ จนทําให้คณะผู้บริหาร และผู้ประกอบการยานยนต์ไฟฟ้า (EV) กว่า 20 ราย ของสมาคมนวัตกรรมยานยนต์ไฟฟ้าแห่งเกาหลีใต้ (Korea Smart e - Mobility Association: KEMA) ให้ความสนใจในอุตสาหกรรม EV ของไทย โดยได้หารือโอกาสการร่วมลงทุนกับคณะกรรมการส่งเสริมการลงทุน (BOI) และพันธมิตรบริษัทไทย ซึ่งจะทําให้อุตสาหกรรม EV ไทยมีผลิตภัณฑ์ที่หลากหลายมากขึ้น และตอบโจทย์การใช้งานในหลายรูปแบบ ในช่วง 5 ปีที่ผ่านมา (2561 – มิถุนายน 2566) เกาหลีใต้ขอรับการส่งเสริมการลงทุนรวม 144 โครงการ มูลค่ากว่า 58,000 ล้านบาท โดยส่วนใหญ่อยู่ในอุตสาหกรรมเครื่องใช้ไฟฟ้าและอิเล็กทรอนิกส์ ชิ้นส่วนยานยนต์ เหล็กและผลิตภัณฑ์โลหะ และดิจิทัล
รองโฆษกประจําสํานักนายกรัฐมนตรี กล่าวว่า BOI เปิดเผยว่าเมื่อวันที่ 28 สิงหาคม 2566 ได้หารือกับ นายคัง จุงมัน นายกเทศมนตรีเมืองยองกวาง ซึ่งเป็นเมืองที่มีอัตราการใช้รถยนต์ไฟฟ้า (EV penetration rate) สูงสุดเป็นอันดับ 1 ของเกาหลีใต้ พร้อมด้วยคณะผู้บริหาร และผู้ประกอบการ EV กว่า 20 ราย จากเกาหลีใต้เดินทางมาศึกษาลู่ทางการลงทุนด้านอุตสาหกรรม EV ในไทย ต่อยอดจากที่ BOI เดินสายโรดโชว์จัดกิจกรรมส่งเสริมการลงทุนที่เกาหลีใต้ เมื่อเดือนพฤษภาคมที่ผ่านมา โดยผู้ประกอบการ EV จากเกาหลีใต้ เห็นว่า ประเทศไทยเป็นผู้นําในด้านอุตสาหกรรม EV ของภูมิภาค และมีห่วงโซ่อุปทาน (Supply Chain) ของชิ้นส่วนต่าง ๆ ที่ครบวงจร รวมถึงรัฐบาลไทยมีมาตรการสนับสนุนการเปลี่ยนผ่านไปสู่ EV อย่างชัดเจน และตลาด EV ในไทยมีการเติบโตสูงที่สุดในอาเซียน จึงสนใจเข้ามาศึกษาและหารือโอกาสร่วมลงทุนกับพันธมิตรบริษัทไทย โดยเฉพาะในกลุ่มยานยนต์ไฟฟ้าขนาดเล็กและรถเชิงพาณิชย์ที่ใช้สําหรับการขนส่งและโลจิสติกส์
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณการดําเนินงานอย่างแข็งขันของทุกหน่วยงานที่เกี่ยวข้อง ปฏิบัติตามแนวทางนโยบายของรัฐบาล โดยเฉพาะการส่งเสริมและดึงดูดลงทุนในอุตสาหกรรมเป้าหมายของประเทศ จนเป็นแบบอย่างในการทํางานที่เห็นความสําเร็จอย่างเป็นรูปธรรม เชื่อมั่นว่าด้วยการทํางานอย่างมุ่งมั่นของรัฐบาล ได้วางรากฐานที่สําคัญไว้ให้ประเทศชาติเป็นอย่างมาก” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-สนง.สลากฯ ลงพื้นที่เยี่ยมเยียนพบปะ จุดจำหน่ายสลาก 80 ที่อำเภอเมือง จังหวัดสระบุรี
วันศุกร์ที่ 1 กันยายน 2566
01/09/2566
สนง.สลากฯ ลงพื้นที่เยี่ยมเยียนพบปะ จุดจําหน่ายสลาก 80 ที่อําเภอเมือง จังหวัดสระบุรี
สํานักงานสลากฯ ลงพื้นที่พบปะตัวแทนจําหน่ายตามโครงการสลาก 80 ในเขต อ.เมือง จ.สระบุรี เพื่อพูดคุย รับฟัง ตลอดจนแลกเปลี่ยนความคิดเห็นเกี่ยวกับการดําเนินโครงการสลาก 80 เมื่อวันที่ 31 ส.ค.2566 ในโอกาสเดินทางไปออกรางวัลสลากสัญจร งวดวันที่ 1 ก.ย.2566
ในโอกาสเดินทางไปออกรางวัลสลากสัญจร งวดวันที่ 1 กันยายน 2566 ณ หอประชุมจังหวัดสระบุรี อําเภอเมือง จังหวัดสระบุรี สํานักงานสลากกินแบ่งรัฐบาล โดย พันโท หนุน ศันสนาคม ผู้อํานวยการ ผู้บริหาร และประธานสหภาพแรงงานสํานักงานสลากกินแบ่งรัฐบาล พร้อมด้วย นายกิตติศักดิ์ ธีรวัฒนา รองผู้ว่าราชการจังหวัดสระบุรี ได้ลงพื้นที่พบปะตัวแทนจําหน่ายตามโครงการสลาก 80 ในเขตอําเภอเมือง จังหวัดสระบุรี เพื่อพูดคุย รับฟัง ตลอดจนแลกเปลี่ยนความคิดเห็นเกี่ยวกับการดําเนินโครงการสลาก 80 เมื่อวันที่ 31 สิงหาคม 2566
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวว่า โครงการสลาก 80 เป็นหนึ่งในหลายโครงการที่สํานักงานฯ ดําเนินการเพื่อแก้ไขปัญหาสลากเกินราคา เป็นการทํารายการซื้อขายสลาก ผ่านแอปพลิเคชันเป๋าตัง และถุงเงิน ขณะนี้ โครงการดังกล่าว เป็นที่รู้จักอย่างแพร่หลาย ปัจจุบัน มีจุดจําหน่ายกระจายอยู่ทั่วประเทศกว่า 1,000 จุด และการเดินทางไปพบปะ แลกเปลี่ยนความคิดเห็นในครั้งนี้ ยังเป็นไปเพื่อทบทวนหลักเกณฑ์ในการจําหน่ายสลากให้เป็นไปตามแนวทางที่สํานักงานสลากกินแบ่งรัฐบาลกําหนด เพื่อประโยชน์ของประชาชนที่จะสามารถเข้าถึงสลากในราคา 80 บาทได้อย่างแพร่หลายและทั่วถึง
รัฐบาลไทย-ข่าวทำเนียบรัฐบาล-เด็กเล็ก 0-5 ปี รับวัคซีนโปลิโอ ฟรี! ที่หน่วยบริการ (สถานพยาบาล) ตามสิทธิ
วันศุกร์ที่ 1 กันยายน 2566
เด็กเล็ก 0-5 ปี รับวัคซีนโปลิโอ ฟรี! ที่หน่วยบริการ (สถานพยาบาล) ตามสิทธิ
.....
สปสช. แจ้งประชาสัมพันธ์ถึงผู้ปกครองให้นําบุตรหลานอายุระหว่าง 0 – 5 ปี เข้ารับวัคซีนป้องกันโปลิโอ ทั้งชนิดกิน/ฉีด (OPV/IPV) ฟรี! ณ หน่วยบริการ (สถานพยาบาล) ประจําตามสิทธิ หรือหน่วยบริการที่ขึ้นทะเบียนในระบบหลักประกันสุขภาพแห่งชาติ โดยยื่นเพียง “สูติบัตร” พร้อมบัตรประจําตัวประชาชนผู้ปกครอง
.
นอกจากนี้ เด็กอายุ 6-7 ปี “ที่ไม่เคยได้รับ” หรือได้รับวัคซีนป้องกันโปลิโอชนิดกิน “ไม่ครบ 5 ครั้ง” ก็สามารถรับบริการได้เช่นกัน
.
ปชช. สามารถตรวจสอบรายชื่อหน่วยบริการประเภทสร้างเสริมสุขภาพและป้องกันโรคได้ที่https://reghosp.nhso.go.th/hospital_search/index.xhtml
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตรียมทวงแชมป์ “ส่งออกยางพารา” ในตลาดญี่ปุ่น หลังสมาคมผู้ค้ายางญี่ปุ่นเดินทางมาดูงานที่ไทย
วันศุกร์ที่ 1 กันยายน 2566
เตรียมทวงแชมป์ “ส่งออกยางพารา” ในตลาดญี่ปุ่น หลังสมาคมผู้ค้ายางญี่ปุ่นเดินทางมาดูงานที่ไทย
.....
กระทรวงเกษตรและสหกรณ์ เผยสมาคมผู้ค้ายางแห่งประเทศญี่ปุ่น (The Rubber Trade Association of Japan: RTAJ) ได้เดินทางมาประเทศไทย เพื่อศึกษาดูงานด้านความยั่งยืนของอุตสาหกรรมยางพารา ระหว่างวันที่ 29 – 31 ส.ค. 66
.
เนื่องจากประเทศญี่ปุ่นเป็นประเทศผู้ใช้ยางพาราของไทยในลําดับต้น ๆ โดยนําเข้ายางแผ่นรมควันและยางแท่งปีละจํานวนมาก
.
ปัจจุบันประเทศไทยครองส่วนแบ่งตลาดยางพาราในประเทศญี่ปุ่น ประมาณร้อยละ 30 “อยู่อันดับ 2” รองจากประเทศอินโดนีเซียซึ่งมีส่วนแบ่งตลาด ประมาณร้อยละ 70
.
คาดว่าการศึกษาดูงานครั้งนี้ จะช่วยเพิ่มความมั่นใจให้กับประเทศญี่ปุ่น ต่อกระบวนการผลิตอุตสาหกรรมยางพาราของไทยที่สามารถ “ตรวจสอบย้อนกลับได้” และยังช่วยรักษาตลาดเดิม
.
นอกจากนี้ ยังเป็นโอกาสดีที่จะทําให้ประเทศไทยสามารถ “ทวงแชมป์” การส่งออกยางพาราไปตลาดญี่ปุ่นในรอบ 15 ปี
.
โดยในปี 65 ประเทศญี่ปุ่นนําเข้ายางพารา รวม 769,065 ตัน
.
3 อันดับประเทศที่ญี่ปุ่นนําเข้ายางพารามากที่สุด:
• อินโดนีเซีย 516,348 ตัน
• ไทย 231,743 ตัน
• เวียดนาม 10,435 ตัน
.
อ่านเพิ่มเติม คลิกhttps://www.thaigov.go.th/news/contents/details/71813
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย สบ.4005 อำเภอมวกเหล็ก และวังม่วง จังหวัดสระบุรี เสร็จสมบูรณ์
วันศุกร์ที่ 1 กันยายน 2566
กรมทางหลวงชนบท ซ่อมบํารุงถนนสาย สบ.4005 อําเภอมวกเหล็ก และวังม่วง จังหวัดสระบุรี เสร็จสมบูรณ์
เพิ่มศักยภาพการคมนาคมระหว่างอําเภอ สนับสนุนเศรษฐกิจการท่องเที่ยวเขื่อนป่าสักชลสิทธิ์ ประชาชนสัญจรได้อย่างสะดวกปลอดภัย
กรมทางหลวงชนบท กระทรวงคมนาคม โดยสํานักบํารุงทาง ดําเนินงานโครงการบํารุงถนนทางหลวงชนบทสาย สบ.4005 แยก ทล.2247 - บ้านวังม่วง อําเภอมวกเหล็ก และวังม่วง จังหวัดสระบุรี เสร็จสมบูรณ์ โดยซ่อมสร้างผิวทางแอสฟัลท์ติกคอนกรีตด้วยวิธี Hot Mix In - Plant Recycling ขนาด 2 - 4 ช่องจราจร รวมระยะทาง 9.530 กิโลเมตร โดยแบ่งเป็น 2 ช่วง ดังนี้ ช่วง กม. ที่ 6+670 - 9+000 มีผิวจราจรทางกว้าง 7 เมตร ไหล่ทางกว้างข้างละ 1 เมตร และช่วงที่ 2 กม. ที่ 11+050 - 18+250 มีผิวจราจรทางกว้าง 7 - 12 เมตร ไหล่ทางกว้างข้างละ 1 - 2 เมตร พร้อมติดตั้งเครื่องหมายจราจรและสิ่งอํานวยความปลอดภัยในสายทาง ใช้งบประมาณ 72.092 ล้านบาท เพื่ออํานวยความสะดวกให้ประชาชนในพื้นที่และนักท่องเที่ยวสามารถเดินทางระหว่างอําเภอมวกเหล็กไปสู่เขื่อนป่าสักชลสิทธิ์ได้อย่างรวดเร็วปลอดภัยมากยิ่งขึ้น สนับสนุนเศรษฐกิจการคมนาคมขนส่งและการท่องเที่ยว ตลอดจนเป็นเส้นทางลัดเลี่ยงในช่วงเทศกาล
รัฐบาลไทย-ข่าวทำเนียบรัฐบาล-กรมศุลกากรชี้แจงกรณีการจับกุมการลักลอบนำเข้าซากสัตว์ ณ ห้องเย็นในพื้นที่จังหวัดสมุทรสาคร เมื่อวันที่ 7 ตุลาคม 2565
วันศุกร์ที่ 1 กันยายน 2566
01/09/2566
กรมศุลกากรชี้แจงกรณีการจับกุมการลักลอบนําเข้าซากสัตว์ ณ ห้องเย็นในพื้นที่จังหวัดสมุทรสาคร เมื่อวันที่ 7 ตุลาคม 2565
ตามที่ได้นําเสนอข่าวกรณีมีการนําเอกสารหลักฐานการนําเข้าจํานวน 4 ตู้คอนเทนเนอร์ แจ้งความดําเนินคดีที่ บก.ปปป. หลังพบหลักฐานการเข้าตรวจค้นห้องเย็นในพื้นที่ จ.สมุทรสาคร พบการสําแดงเอกสารอันเป็นเท็จโดยสําแดงเป็นเม็ดพลาสติก แต่ภายในเป็นเนื้อสุกรแช่แข็ง
วันนี้ (วันพฤหัสบดีที่ 31 สิงหาคม 2566) นายพชร อนันตศิลป์ อธิบดีกรมศุลกากร เปิดเผยว่า ตามที่สื่อมวลชนได้นําเสนอข่าว วันที่ 30 สิงหาคม 2566 กรณีมีการนําเอกสารหลักฐานการนําเข้าจํานวน 4 ตู้คอนเทนเนอร์ แจ้งความดําเนินคดีที่กองบังคับการป้องกันปราบปรามการทุจริตและประพฤติมิชอบ (บก.ปปป.) ให้ดําเนินการตรวจสอบผู้ที่มีส่วนเกี่ยวข้อง หลังพบหลักฐานจากการเข้าตรวจค้นห้องเย็นในพื้นที่จังหวัดสมุทรสาคร เมื่อวันที่ 7 ตุลาคม 2565 โดยกองบังคับการปราบปรามการกระทําความผิดเกี่ยวกับการคุ้มครองผู้บริโภค (บก.ปคบ.) พบการสําแดงเอกสารอันเป็นเท็จโดยสําแดงเป็นเม็ดพลาสติก แต่ภายในเป็นเนื้อสุกรแช่แข็ง ถูกนําเข้ามาจากต่างประเทศโดยผิดกฎหมาย และไม่ผ่านการเสียภาษีศุลกากร นั้น
กรมศุลกากรขอชี้แจงรายละเอียด ในประเด็นดังกล่าวว่า สืบเนื่องมาจากเมื่อวันที่ 7 ตุลาคม 2565 เจ้าหน้าที่กรมศุลกากร ได้ขอหมายค้นของศาล จ.สมุทรสาคร ทําการตรวจค้นห้องเย็นในพื้นที่ จ.สมุทรสาคร โดยเป็นการสนธิกําลังร่วมกัน ระหว่าง เจ้าหน้าที่ศุลกากร เจ้าหน้าที่กรมปศุสัตว์ และเจ้าหน้าที่ตํารวจ กก.1 บก.ปคบ. ผลการตรวจค้น พบซากสัตว์แช่แข็ง (เนื้อสุกรและขาไก่) มีเมืองกําเนิดจากต่างประเทศ รวมจํานวน 128,400 กิโลกรัม มูลค่าประมาณ 22 ล้านบาท ภายในห้องเย็นและบางส่วนบรรทุกอยู่ในตู้คอนเทนเนอร์บนรถยนต์บรรทุกพ่วงคันดังกล่าว โดยไม่มีเอกสารหลักฐานการผ่านพิธีการศุลกากร ไม่มีใบอนุญาตให้นําหรือเคลื่อนย้ายสัตว์หรือซากสัตว์ภายใน เข้าใน หรือออกนอกเขตโรคระบาด เขตโรคระบาดชั่วคราว หรือเขตเฝ้าระวังโรคระบาด (ร.3) และไม่มีใบอนุญาตนําเข้า ส่งออก หรือนําผ่านราชอาณาจักรซึ่งสัตว์หรือซากสัตว์ ที่ต้องได้รับใบอนุญาตจากพนักงานเจ้าหน้าที่ (ร.6 และ ร.7) มาแสดงต่อเจ้าหน้าที่ พร้อมทั้งได้ยึดของกลางทั้งหมดดําเนินคดีตามกฎหมาย
กรมศุลกากรได้ร้องทุกข์กล่าวโทษขอให้ดําเนินคดีกับผู้กระทําความผิดตามกฎหมายศุลกากร และ พ.ร.บ.โรคระบาดสัตว์ พ.ศ. 2558 ต่อกองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ ขณะนี้อยู่ระหว่างการดําเนินการของพนักงานสอบสวนเพื่อดําเนินการสอบสวนและขยายผล สําหรับกรณีที่มีการกล่าวอ้างว่า เจ้าหน้าที่ศุลกากรมีส่วนเกี่ยวข้องกับการนําเข้าหมูเถื่อนนั้น กรมศุลกากรได้ดําเนินการตั้งคณะกรรมการสืบสวนข้อเท็จจริง เพื่อตรวจสอบว่ามีเจ้าหน้าที่ผู้ใดปฏิบัติหรือละเว้นการปฏิบัติหน้าที่โดยทุจริต หรือปฎิบัติหน้าที่โดยมิชอบด้วยกฎหมาย ระเบียบ คําสั่ง หรือกระทําให้เกิดความเสียหายต่อราชการหรือไม่ ทั้งนี้ กรมศุลกากรได้ดําเนินการตามกรอบอํานาจหน้าที่และขั้นตอนของกฎหมายแล้ว
อธิบดีกรมศุลกากร กล่าวต่ออีกว่า กรมศุลกากรยังคงให้ความสําคัญในการจับกุมผู้ที่ลักลอบนําเนื้อสุกรและชิ้นส่วนสุกรมีถิ่นกําเนิดจากต่างประเทศเข้ามาจําหน่ายในราชอาณาจักรไทยอย่างต่อเนื่องในทุกกรณี เพื่อให้ประชาชนปลอดภัยจากสารปนเปื้อนและเชื้อ ASF อีกทั้ง ยังเป็นการเพิ่มความเชื่อมั่นให้เกษตรกรผู้เลี้ยงสุกรไทยว่าสินค้าสุกรจะดําเนินไปตามกลไกทางการตลาดอย่างแท้จริง
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ โดยกรมหม่อนไหม จัดยิ่งใหญ่ “งานตรานกยูงพระราชทาน สืบสานตำนาน ไหมไทย” ครั้งที่ 18 ประจำปี 2566
วันพฤหัสบดีที่ 31 สิงหาคม 2566
กระทรวงเกษตรและสหกรณ์ โดยกรมหม่อนไหม จัดยิ่งใหญ่ “งานตรานกยูงพระราชทาน สืบสานตํานาน ไหมไทย” ครั้งที่ 18 ประจําปี 2566
ระหว่างวันที่ 31 สิงหาคม - 3 กันยายน 2566 ณ ฮอลล์ 6-7 อิมแพ็ค เมืองทองธานี
นายประยูร อินสกุล ปลัดกระทรวงเกษตรและสหกรณ์ พร้อมด้วยผู้บริหารกระทรวงเกษตรและสหกรณ์ เฝ้าฯ รับเสด็จ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินแทนพระองค์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ไปทรงเปิด “งานตรานกยูงพระราชทาน สืบสานตํานานไหมไทย” ครั้งที่ 18 ประจําปี 2566 ภายใต้แนวคิด “ไหมไทยล้ําค่า สายใยแห่งภูมิปัญญา พัฒนาสู่สากล” เพื่อน้อมรําลึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 12 สิงหาคม 2566 ที่ทรงสืบสานและทรงให้ความสําคัญกับผ้าไหมไทย พร้อมผลักดันมาตรฐานไหมไทย มุ่งสร้างชื่อเสียงสู่สากล สร้างรายได้ให้แก่เกษตรกร และขับเคลื่อนเศรษฐกิจของประเทศ ณ ฮอลล์ 6-7 อิมแพ็ค เมืองทองธานี
สําหรับกิจกรรมที่น่าสนใจภายในงาน ประกอบด้วย นิทรรศการเฉลิมพระเกียรติฯ การจัดแสดงเครื่องหมายตรานกยูงพระราชทาน การสร้างมูลค่าเพิ่มให้กับผ้าไหมตรานกยูงพระราชทาน ประเภทผ้าไหมมัดหมี่ ผ้าไหมยกดอกลําพูน ผ้าไหมแพรวา ผลงานการประกวดเส้นไหม ผ้าไหมตรานกยูงพระราชทานและผลิตภัณฑ์หม่อนไหม ประจําปี 2566 ผลงานของกรมหม่อนไหม และการบูรณาการร่วมกับหน่วยงานอื่นที่เกี่ยวข้องกับหม่อนไหม เป็นต้น รวมทั้งยังมีการออกร้านจําหน่ายผ้าไหมและผลิตภัณฑ์ไหมไทย และสินค้าหม่อนไหม มากกว่า 200 ร้านค้า
นอกจากนี้ ยังมีการจัดแสดงนิทรรศการ Silk Home ที่เป็นการจําลอง การใช้ชีวิตประจําวันในห้องรูปแบบ Studio คอนโดมิเนียม โดยมีผลิตภัณฑ์จากหม่อนไหมเป็นหลัก ตั้งแต่ตื่นนอนจนถึงเข้านอน ซึ่งผลิตภัณฑ์ใน Silk Homeจะมีรายละเอียดของสินค้าและช่องทางการจําหน่ายที่สามารถเลือกซื้อสินค้าดังกล่าวได้ภายในงาน ซึ่งได้รับการการันตีคุณภาพและมาตรฐาน ตลอดจนมีการจัดแสดงแฟชั่นโชว์ของทูตอัตลักษณ์ไหมไทย ซึ่งเป็นบุคคลที่ให้ความสําคัญในการอนุรักษ์ และสวมใส่ผ้าไหมไทยในประเทศต่าง ๆ รวมทั้งยังประชาสัมพันธ์การสวมใส่ผ้าไหมไทยให้เป็นที่รู้จักไปทั่วโลกด้วย
“กระทรวงเกษตรและสหกรณ์ ขอเชิญชวนผู้ที่สนใจเข้าร่วมชม งานตรานกยูงพระราชทาน สืบสานตํานานไหมไทย ครั้งที่ 18 ประจําปี 2566 ได้ตั้งแต่วันที่ 31 สิงหาคม - 3 กันยายน 2566 เวลา 10.00 น. - 20.00 น. ณ ฮอลล์ 6-7 อิมแพ็ค เมืองทองธานี” ปลัดเกษตรฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานถนนสาย รอ.4026 จังหวัดร้อยเอ็ด เสร็จสมบูรณ์
วันศุกร์ที่ 1 กันยายน 2566
กรมทางหลวงชนบท ยกระดับมาตรฐานถนนสาย รอ.4026 จังหวัดร้อยเอ็ด เสร็จสมบูรณ์
เพิ่มประสิทธิภาพการคมนาคมขนส่งผลผลิตทางการเกษตร บรรเทาความเดือดร้อนให้ประชาชนเดินทางระหว่าง 2 ตําบล ได้อย่างปลอดภัย
กรมทางหลวงชนบท กระทรวงคมนาคม โดยสํานักงานทางหลวงชนบทที่ 6 (ขอนแก่น) ดําเนินโครงการยกระดับมาตฐานถนนทางหลวงชนบทสาย รอ.4026 แยก ทล.2044 - บ้านบัวคํา ตําบลบ้านเขือง และพระธาตุ อําเภอเชียงขวัญ จังหวัดร้อยเอ็ด เสร็จสมบูรณ์ โดยก่อสร้างถนนลาดยางแอสฟัลท์ติกคอนกรีต ขนาด 2 ช่องจราจร ผิวจราจรกว้าง 7 เมตร ไหล่ทางกว้างข้างละ 2.5 เมตร พร้อมเครื่องหมายจราจรและสิ่งอํานวยความปลอดภัย ตั้งแต่ช่วง กม. ที่ 8+000 - 15+000 รวมระยะทาง 7 กิโลเมตร ใช้งบประมาณ 79.970 ล้านบาท เพื่อให้ประชาชนในพื้นที่ 15 หมู่บ้าน ใช้เป็นเส้นทางขนส่งพืชผลผลิตทางการเกษตรระหว่างตําบลบ้านเขืองไปยังตําบลพระธาตุได้อย่างสะดวกรวดเร็ว และช่วยบรรเทาความเดือดร้อนให้กับประชาชนให้สามารถเดินทางได้อย่างปลอดภัยในทุกฤดู
รัฐบาลไทย-ข่าวทำเนียบรัฐบาล-ขายดี ! “ยางรถยนต์ไฟฟ้า” ของไทย ส่งออกเป็นอันดับ 2 ของโลก
วันศุกร์ที่ 1 กันยายน 2566
ขายดี ! “ยางรถยนต์ไฟฟ้า” ของไทย ส่งออกเป็นอันดับ 2 ของโลก
.....
ไทยเป็นผู้ส่งออกยางรถยนต์รายใหญ่ในตลาดโลก โดยในปี 2565 ที่ผ่านมา ไทยส่งออกยางรถยนต์ไฟฟ้าเป็นอันดับ 2 ของโลก มีสัดส่วนตลาดราว 7.1% ของการส่งออกยางรถยนต์ทั้งหมดของโลก รองจากจีน คิดเป็นมูลค่า 120 ล้านดอลลาร์ หรือ 4,000 ล้านบาท และคาดว่าในปี 2573 มูลค่าการส่งออกยางรถยนต์ไฟฟ้าไปยัง 3 ตลาดหลักอย่างสหรัฐฯ จีน และออสเตรเลีย จะมีมูลค่ารวมประมาณ 2.3 พันล้านดอลลาร์ หรือราว 76,800 ล้านบาท ขณะที่มูลค่าตลาดยางรถยนต์ไฟฟ้าในประเทศจะอยู่ที่ราวๆ 63,500 ล้านบาท
.
ปัจจัยสําคัญ คือ ไทยได้เปรียบด้านแหล่งวัตถุดิบเนื่องจากเป็นแหล่งผลิตยางพาราที่สําคัญของโลก อีกทั้งมีการสนับสนุนอุตสาหกรรมยานยนต์ไฟฟ้าอย่างต่อเนื่อง เช่น มีศูนย์ทดสอบยานยนต์และยางล้อแห่งชาติ ซึ่งเป็นส่วนหนึ่งในการส่งเสริมและยกระดับคุณภาพผลิตภัณฑ์ยานยนต์ ชิ้นส่วนยานยนต์ และยางล้อของไทย สนับสนุนการออกแบบ วิจัยพัฒนานวัตกรรม ตลอดจนเป็นศูนย์กลางการเรียนรู้และถ่ายทอดเทคโนโลยี ทําให้ไทยเป็นศูนย์กลางการทดสอบและรับรองในภูมิภาคอาเซียน เพิ่มขีดความสามารถของผู้ประกอบการไทย และเพิ่มโอกาสการแข่งขันให้ไทยเป็นหนึ่งในอุตสาหกรรมยานยนต์ไฟฟ้าครบวงจร
.
อ่านเพิ่มเติม คลิก >>https://www.thaigov.go.th/news/contents/details/71835
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันศุกร์ที่ 1 กันยายน 2566
พิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
​ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันที่ ๑ กันยายน ๒๕๖๖ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วม ณ ศาลาแทงหยวก กองพิธีการศพที่ได้รับพระราชทาน กระทรวงวัฒนธรรม
กิจกรรมดังกล่าว จัดขึ้นทุกวันศุกร์ เพื่อปฏิบัติสมาธิเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาให้ทรงหายจากพระอาการประชวร ตลอดจนส่งเสริมให้ข้าราชการและเจ้าหน้าที่ในสังกัดกระทรวงวัฒนธรรม ได้แสดงออกถึงความจงรักภักดี
รัฐบาลไทย-ข่าวทำเนียบรัฐบาล-เร่งผลักดันการใช้ “โดรน” เก็บข้อมูล/วิเคราะห์งานด้านจราจรเพิ่มประสิทธิภาพงานด้านจราจรและแผนที่เชิงวิศวกรรม
วันศุกร์ที่ 1 กันยายน 2566
เร่งผลักดันการใช้ “โดรน” เก็บข้อมูล/วิเคราะห์งานด้านจราจรเพิ่มประสิทธิภาพงานด้านจราจรและแผนที่เชิงวิศวกรรม
.....
กรมทางหลวง (ทล.) ดําเนินโครงการข้อมูลจากอากาศยานไร้คนขับหรือโดรน (Unmanned Aerial Vehicle : UAV) เพื่อยกระดับการตรวจติดตามข้อมูลปริมาณจราจรและการจัดทําแผนที่เชิงวิศวกรรม
.
ทั้งนี้ การดําเนินการโครงการฯ ประกอบด้วย การศึกษา วิจัย และพัฒนาการประยุกต์ใช้ UAV ในภารกิจในด้านต่าง ๆ ของ ทล. เพื่อปรับเปลี่ยนจากการใช้อุปกรณ์เทคโนโลยี UAV ที่เดิมใช้เพียงภาพถ่าย หรือภาพเคลื่อนไหว มาเป็นการวิเคราะห์ข้อมูลอย่างเป็นระบบ ทําให้สามารถจัดทําข้อมูลเชิงวิศวกรรมในด้านต่าง ๆ
.
การศึกษาและพัฒนาโครงการแบ่งออกเป็น 3 ด้าน :
• งานพัฒนาวิธีการประยุกต์ใช้อากาศยานไร้คนขับในงานวิศวกรรมจราจร เป็นการประยุกต์ใช้อากาศยานไร้คนขับร่วมกับปัญญาประดิษฐ์ในการหาค่าทางวิศวกรรม เช่น นับปริมาณจราจร พร้อมทั้งแยกประเภทยานพาหนะ ความเร็ว และความหนาแน่นของปริมาณจราจร
• งานประยุกต์ใช้อากาศยานไร้คนขับเพื่อพัฒนาแนวทางการ “จัดทําแผนที่เชิงวิศวกรรม” ประกอบด้วยกิจกรรม 2 ส่วนหลัก คือ ส่วนงานสํารวจภาคสนาม และส่วนงานประมวลผลข้อมูล ทั้งนี้ ผลลัพธ์ที่ได้สามารถนําไปผลิต “แผนที่ที่มีความละเอียดถูกต้อง” ตามมาตราส่วนต่าง ๆ
• งานประยุกต์ใช้อากาศยานไร้คนขับในการใช้งานด้านอื่น ๆ:
- งานสํารวจสําหรับวางแผนและติดตามงานก่อสร้าง
- งานสํารวจเพื่อจัดทําข้อมูลตําแหน่งทรัพย์สินในเขตทาง
- งานสํารวจความเสียหายโครงสร้างสะพาน
.
คาดว่า การศึกษาโครงการฯ จะแล้วเสร็จประมาณเดือน ก.ย. 66 และจะนําข้อมูลที่ได้ไปปรับปรุงเพิ่มประสิทธิภาพการทํางาน เพื่อให้งานด้านคมนาคมของประเทศมีประสิทธิภาพยิ่งขึ้น
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัด กษ. เข้าร่วมการประชุมคณะกรรมการวัคซีนแห่งชาติ
วันพฤหัสบดีที่ 31 สิงหาคม 2566
รองปลัด กษ. เข้าร่วมการประชุมคณะกรรมการวัคซีนแห่งชาติ
รองปลัด กษ. เข้าร่วมการประชุมคณะกรรมการวัคซีนแห่งชาติ
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมคณะกรรมการวัคซีนแห่งชาติ ครั้งที่ 2/2566 ผ่านระบบ Zoom Meeting โดยมีเรื่องที่สําคัญในที่ประชุม ดังนี้
1) การแต่งตั้งกรรมการผู้ทรงคุณวุฒิในคณะกรรมการวัคซีนแห่งชาติ
2) ความก้าวหน้าการวิจัยพัฒนาวัคซีนป้องกันโรคติดเชื้อไวรัสโคโรนา 2019 (โควิด-19) ในประเทศไทย
3) การแต่งตั้งคณะอนุกรรมการสร้างเสริมภูมิคุ้มกันโรค
4) แนวทางการดําเนินงานจัดซื้อจัดหาวัคซีนโดยองค์กรปกครองส่วนท้องถิ่น
5) การให้บริการวัคซีนโปลิโอ สูตร 2 IPV + 3 OPV ในแผนงานสร้างเสริมภูมิคุ้มกันโรค
6) ความก้าวหน้าการให้บริการวัคซีนป้องกันมะเร็งปากมดลูก (HPV)
และ 7) การดําเนินงานเครือข่ายความร่วมมือเพื่อความมั่นคงและการพึ่งพาตนเองด้านวัคซีนแห่งอาเซียน ระหว่างปี 2565 - 2566
รัฐบาลไทย-ข่าวทำเนียบรัฐบาล-เตือน ! อาหารผสม “พืชกระท่อม” มี ไมทราไจนีน ได้ไม่เกิน 0.2 mg/วัน เด็ก สตรีมีครรภ์ สตรีให้นมบุตร ไม่ควรรับประทาน
วันศุกร์ที่ 1 กันยายน 2566
เตือน ! อาหารผสม “พืชกระท่อม” มี ไมทราไจนีน ได้ไม่เกิน 0.2 mg/วัน เด็ก สตรีมีครรภ์ สตรีให้นมบุตร ไม่ควรรับประทาน
.....
สํานักงานคณะกรรมการอาหารและยา (อย.) จัดทําคําแนะนําการพัฒนาและขออนุญาต “ผลิตภัณฑ์สมุนไพรเพื่อสุขภาพน้ําใบกระท่อม” โดยกําหนดให้มีปริมาณสารไมทราไจนีน (Mitragynine) ที่ได้รับไม่เกิน 0.2 มิลลิกรัม/วัน * หากผู้ผลิตต้องการเพิ่มปริมาณมากกว่านี้ ต้องยื่นคําขอประเมินความปลอดภัยกับหน่วยประเมินที่ อย. ยอมรับ เช่น กรมวิทยาศาสตร์การแพทย์ กระทรวงสาธารณสุข สถาบันอาหาร กระทรวงอุตสาหกรรม และสถาบันโภชนาการ ม.มหิดล
.
เพื่อความปลอดภัย ควรเลือกซื้อผลิตภัณฑ์ที่ได้รับอนุญาตถูกต้องจาก อย. โดยสังเกตฉลากแสดงเลขทะเบียนผลิตภัณฑ์ หรือ ตรวจสอบการได้รับอนุญาตได้จากเว็บไซต์www.fda.moph.go.thหัวข้อ “ตรวจสอบผลิตภัณฑ์ที่ได้รับอนุญาต” และไม่ควรรับประทานติดต่อกันเกิน 7 วัน อย่าหลงเชื่อโฆษณาผลิตภัณฑ์ที่อวดอ้างสรรพคุณเกินจริง ทั้งนี้ ผู้มีอายุต่ํากว่า 18 ปี สตรีมีครรภ์ สตรีให้นมบุตร ไม่ควรรับประทานอาหารที่มีส่วนผสมของพืชกระท่อม
.
หากผู้บริโภคมีข้อสงสัยเรื่องความปลอดภัยของผลิตภัณฑ์สุขภาพ สอบถาม หรือ แจ้งร้องเรียนได้ที่ สายด่วน อย. 1556 หรือ สํานักงานสาธารณสุขจังหวัดทั่วประเทศ
.
หมายเหตุ : พืชกระท่อม ยังไม่มีหลักฐานงานวิจัยประสิทธิภาพและความปลอดภัยในมนุษย์ที่ชัดเจน * ปริมาณ 0.2 มิลลิกรัมต่อวัน ได้จากการศึกษาความเป็นพิษเรื้อรังในสัตว์ทดลอง นํามาคํานวณจนได้ขนาดสูงสุดที่สามารถบริโภคได้โดยไม่เกิดอันตรายต่อร่างกายของคนปกติทั่วไป
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทย-ซาอุดีฯ หารือร่วมกัน “เปิดตลาดสินค้าเกษตรไทย” ไปยังซาอุดีฯ
วันศุกร์ที่ 1 กันยายน 2566
ไทย-ซาอุดีฯ หารือร่วมกัน “เปิดตลาดสินค้าเกษตรไทย” ไปยังซาอุดีฯ
.....
กระทรวงเกษตรและสหกรณ์ เผยความคืบหน้าหลังจากผู้แทนกระทรวงฯ และคณะ ได้หารือร่วมกับผู้แทนหน่วยงานสํานักงานอาหารและยาแห่งราชอาณาจักรซาอุดีอาระเบีย (SFDA) ณ สํานักงาน SFDA พบว่า
.
ฝ่ายไทยได้เร่งติดตามประเด็น “การเปิดตลาดสินค้าเกษตรไทย” ไปยังซาอุดีฯ ดังนี้
• ความคืบหน้าการขึ้นทะเบียนโรงงานเนื้อสัตว์ปีกและผลิตภัณฑ์ ผลิตภัณฑ์สัตว์ปีกแปรรูป ผลิตภัณฑ์น้ําผึ้ง สินค้าประมงและสินค้าสัตว์น้ําเพาะเลี้ยง
• ความคืบหน้าการออกใบรับรองสุขอนามัยสําหรับการส่งออกผลิตภัณฑ์น้ําผึ้ง
• ความคืบหน้าการขอเปิดตลาดสินค้าสัตว์น้ําเพาะเลี้ยง จํานวน 2 ชนิด คือ กุ้งกุลาดําและปลานิล
.
โดยเป็นสินค้าที่ประเทศไทย “เคยมีการส่งออก” ไปยังซาอุดีฯ อยู่แล้ว แต่เนื่องจากทางการซาอุดีฯ ได้ปรับเปลี่ยนกฎระเบียบ จึงทําให้ทางการไทยต้องขออนุญาตขึ้นทะเบียนอีกครั้ง และได้ดําเนินการ “ยื่นขอขึ้นทะเบียน” เป็นที่เรียบร้อยแล้ว
.
ด้าน SFDA แจ้งว่า ปัจจุบันได้ขึ้นทะเบียนให้ผู้ประกอบการไทย ประกอบด้วย
• ผู้ประกอบการประมงไทย จํานวน 57 ราย
• ผู้ประกอบการเนื้อสัตว์ปีกและผลิตภัณฑ์ จํานวน 20 ราย
• ผู้ประกอบการผลิตภัณฑ์น้ําผึ้ง จํานวน 3 ราย
.
แต่เนื่องจาก SFDA ได้รับคําขอการขึ้นทะเบียนและเปิดตลาดจากประเทศต่าง ๆ เป็นจํานวนมาก ส่งผลให้เกิดความล่าช้าในการพิจารณาคําร้องขอต่าง ๆ จากฝ่ายไทย ทาง SFDA จึงขอให้ฝ่ายไทยรวบรวมและจัดส่งข้อมูลดังกล่าวไปยัง SFDA อีกครั้ง เพื่อจะได้เร่งรัดการพิจารณาต่อไป
.
อ่านเพิ่มเติม คลิกhttps://www.thaigov.go.th/news/contents/details/71852
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส หารือแนวทางสนับสนุนโครงการ “OPEN THAI GPT
วันศุกร์ที่ 1 กันยายน 2566
ดีอีเอส หารือแนวทางสนับสนุนโครงการ “OPEN THAI GPT
ดีอีเอส หารือแนวทางสนับสนุนโครงการ “OPEN THAI GPT
วันนี้ (1 ก.ย.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุม หารือแนวทางสนับสนุนโครงการ OPEN THAI GPT เพื่อตอบสนองความต้องการที่มีในการประยุกต์ใช้ AI ในการทํางานต่าง ๆ ที่ต้องใช้ภาษาไทย ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
_______________________
รัฐบาลไทย-ข่าวทำเนียบรัฐบาล-เตือน! ห้ามใช้ “หลอดเก็บเลือด” บรรจุอาหารหรือเครื่องดื่ม มีอันตรายจากสารเคมีบางชนิด
วันศุกร์ที่ 1 กันยายน 2566
เตือน! ห้ามใช้ “หลอดเก็บเลือด” บรรจุอาหารหรือเครื่องดื่ม มีอันตรายจากสารเคมีบางชนิด
.....
คณะกรรมการอาหารและยา เผยว่าจากข้อมูลที่เผยแพร่ทางสื่อออนไลน์ มีร้านค้าใกล้โรงเรียนนํา “หลอดเก็บเลือดมาใส่น้ําสีชมพู” แล้วจําหน่ายเป็นกล่องสุ่มให้เด็กรับประทานเป็นขนมนั้น
.
ขอชี้แจ้งว่าหลอดเก็บเลือด (Blood collection tube) ถูกออกแบบมา สําหรับเก็บตัวอย่างเลือดจากร่างกายมนุษย์เพื่อวินิจฉัยทางการแพทย์ และภายในหลอดดังกล่าว “มีการเคลือบสารเคมีบางชนิด” เพื่อป้องกันการแข็งตัวของเลือด
.
โดยสารเคมีนั้น อาจก่อให้เกิดอันตรายหากมีการสัมผัสหรือนําเข้าสู่ร่างกาย เช่น การรับประทาน เป็นต้น และการบริโภคอาหารหรือเครื่องดื่มที่บรรจุในหลอดเก็บเลือด จึงเป็นสิ่งที่ “ไม่ควรทํา”
.
นอกจากนี้ การนําหลอดเก็บเลือด “ที่เคยใช้งานจากสถานพยาบาลแล้ว” มาทําความสะอาดเพื่อบรรจุอาหารหรือเครื่องดื่มจําหน่ายนั้น ยังคงมีการปนเปื้อนของสารเคมีที่ใช้ในการวิเคราะห์หรือเลือดที่ตกค้างอยู่ภายในหลอด ซึ่ง “ไม่สมควรนํามาใช้ซ้ําในทุกกรณี” แม้จะทําความสะอาดแล้วก็ตาม
.
หาก ปชช. พบหรือมีข้อสงสัยเกี่ยวกับความไม่ปลอดภัยของผลิตภัณฑ์สุขภาพ สามารถแจ้งร้องเรียนได้ที่:
• สายด่วน อย.1556
• Facebook: FDAThai Line: @FDAThai
• สํานักงานสาธารณสุขจังหวัดทั่วประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เคาะ! ร่างกฎกระทรวงควบคุมอาคารฯ ปรับเพิ่มเกณฑ์ ความปลอดภัยด้านอัคคีภัยสำหรับ “อาคารสูง อาคารขนาดใหญ่พิเศษ” ตามมาตรฐานสากล
วันศุกร์ที่ 1 กันยายน 2566
เคาะ! ร่างกฎกระทรวงควบคุมอาคารฯ ปรับเพิ่มเกณฑ์ ความปลอดภัยด้านอัคคีภัยสําหรับ “อาคารสูง อาคารขนาดใหญ่พิเศษ” ตามมาตรฐานสากล
.....
ที่ประชุม ครม. (วันที่ 29 ส.ค. 66) อนุมัติหลักการร่างกฎกระทรวง ฉบับที่ .. (พ.ศ. ....) ออกตามความใน พ.ร.บ.ควบคุมอาคาร พ.ศ. 2522 (แก้ไขเพิ่มเติมกฎกระทรวง ฉบับที่ 33 พ.ศ. 2535)
.
โดยปรับปรุงแก้ไขข้อกําหนดระบบความปลอดภัยด้านอัคคีภัยในส่วน “โครงสร้างและอุปกรณ์ที่เป็นส่วนประกอบของอาคารสูงหรืออาคารขนาดใหญ่พิเศษ” ให้มีความเหมาะสม ทันสมัย ตามมาตรฐานสากล
.
คําจํากัดความสําคัญ :
>> “อาคารสูง” คือ อาคารที่บุคคลอาจเข้าอยู่หรือเข้าใช้สอยได้โดยมีความสูงตั้งแต่ 23.00 ม. ขึ้นไป
>> “อาคารขนาดใหญ่พิเศษ” คือ อาคารที่ก่อสร้างขึ้นเพื่อใช้อาคารหรือส่วนหนึ่งส่วนใดของอาคารเป็นที่อยู่อาศัย ประกอบกิจการประเภทเดียวหรือหลายประเภท โดยมีพื้นที่รวม 10,000 ตร.ม. ขึ้นไป
.
ประเด็นสําคัญที่ปรับแก้ในร่างกฎกระทรวง :
1. กําหนดคํานิยามเพิ่มขึ้น เพื่อแก้ไขปัญหาการตีความที่ไม่ชัดเจน เช่น การวัดความกว้างของเขตทาง การกั้นแยกพื้นที่อาคารเพื่อป้องกันไฟลุกลามระหว่างแต่ละส่วนของอาคาร ช่วยให้ผู้คนหลบหนี และลดความเสี่ยงของอาคารที่อาจพังทลายจากการแพร่กระจายของไฟ
2. เพิ่มเติมข้อความ/ข้อกําหนดบางประการ ให้สอดคล้องกับกฎหมายที่มีการบังคับในปัจจุบันและตามมาตรฐานสากล เช่น ถนนสาธารณะเพื่อให้รถดับเพลิงวิ่งสวนกันได้ บันไดหนีไฟชั้นใต้ดิน 1-2 ชั้น การติดตั้งเครื่องดับเพลิงแบบมือถือหรือเครื่องดับเพลิงแบบยกหิ้ว (แบบมือถือ) ติดแผนผังอาคารแต่ละชั้นไว้ให้เห็นชัดเจน
3. กําหนดอัตราการทนไฟของผนัง ประตู หรืออุปกรณ์อื่นที่ทําด้วยวัสดุทนไฟ สําหรับอาคารแต่ละประเภท
- อาคารสูง : เดิมไม่น้อยกว่า 1 ชั่วโมง เพิ่มเป็น ไม่น้อยกว่า 2 ชั่วโมง
- อาคารขนาดใหญ่พิเศษที่ไม่ใช่อาคารสูง : ไม่น้อยกว่า 1 ชั่วโมง
.
อาคารสูง และ อาคารขนาดใหญ่พิเศษ ที่มีอยู่ก่อนวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้
.
อ่านเพิ่มเติม คลิก >>https://www.thaigov.go.th/news/contents/details/71791
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรีย้ำคณะรัฐมนตรีทำงานเพื่อประชาชน ในฐานะรัฐบาลของประชาชนคนไทยทุกคน ขอให้ทำงานด้วยความโปร่งใส กำชับให้เดินหน้าเร่งทำงานแก้ไขปัญหาให้ประชาชน
วันพุธที่ 6 กันยายน 2566
06/09/2566
นายกรัฐมนตรีย้ําคณะรัฐมนตรีทํางานเพื่อประชาชน ในฐานะรัฐบาลของประชาชนคนไทยทุกคน ขอให้ทํางานด้วยความโปร่งใส กําชับให้เดินหน้าเร่งทํางานแก้ไขปัญหาให้ประชาชน
นายกรัฐมนตรีย้ําคณะรัฐมนตรีทํางานเพื่อประชาชน ในฐานะรัฐบาลของประชาชนคนไทยทุกคน ขอให้ทํางานด้วยความโปร่งใส กําชับให้เดินหน้าเร่งทํางานแก้ไขปัญหาให้ประชาชน
วันนี้ (6 กันยายน 2566) เวลา 09.00 น. ณ ห้องประชุม 501 ชั้น 5 ตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะรัฐมนตรี (นัดพิเศษ) โดยนายกรัฐมนตรีได้กล่าวชี้แจงกับคณะรัฐมนตรีถึงแนวทางการทํางานร่วมกัน ในฐานะรัฐบาลของประชาชนคนไทยทุกคน ซึ่งได้พูดไปแล้วในหลายเวที ว่าจะเป็นรัฐบาลของประชาชน จะทํางานเพื่อประชาชน ที่ปฏิบัติตัวเคร่งครัดตามรัฐธรรม และตามกฎหมาย มุ่งมั่นแก้ไขปัญหาเศรษฐกิจ ความเหลื่อมล้ํา และปัญหาสังคม รวมถึงปัญหาความแตกแยกทางด้านความคิดทั้งหลาย
นายกรัฐมนตรีกล่าวต่อไปว่า รัฐบาลจะพยายามทํางานแก้ไขปัญหาให้เร็วที่สุดเท่าที่จะทําได้ อะไรที่ทําได้ก่อนโดยไม่ติดข้อกฎหมาย ขอให้ทุกท่านรีบทํา รีบสร้างผลงานออกมา เพราะว่าพี่น้องประชาชนทุกคนกําลังเดือดร้อน กําลังรอคอยการทํางานของรัฐบาล เมื่อทุกท่านเข้ากระทรวงแล้วขอเก็บรวบรวมข้อมูลมาประกอบการทํางาน พร้อมกับเน้นย้ําเรื่องการโปร่งใสในการทํางาน โดยเฉพาะเรื่องการโยกย้ายข้าราชการซึ่งเป็นเรื่องที่สําคัญ ขอให้เข้าใจเห็นใจข้าราชการที่ตั้งใจทํางานมาตลอดทั้งชีวิต ต้องการความก้าวหน้าทางด้านการงาน เรื่องซื้อขายตําแหน่งไม่ต้องการให้เอาเปรียบข้าราชการ ขอให้ทุกท่านให้เกียรติข้าราชการ ส่วนการจัดเตรียมงบประมาณประจําปี ขอให้คณะรัฐมนตรีช่วยไปดูกระทรวงในกํากับว่าจะสามารถทําอะไรได้บ้างให้สอดคล้องกับนโยบายของรัฐบาลที่จะมีการแถลงนโยบายฯ
ช่วงท้าย นายกรัฐมนตรีได้กล่าวย้ํา ขอให้คณะรัฐมนตรีตระหนักว่าเป็นรัฐบาลเพื่อประชาชน ขอให้เป็นน้ําหนึ่งใจเดียวกัน อย่าให้มีการแบ่งแยกพรรรคพวก เป็นรัฐบาลที่ทํางานเพื่อประชาชนจริงๆ
รัฐบาลไทย-ข่าวทำเนียบรัฐบาล-รองปลัดเกษตรฯ หารือความก้าวหน้าการปลูกมันฝรั่งในประเทศร่วมกับภาคเอกชน ผลักดันทำการเกษตรระบบน้ำหยด เน้นเพิ่มผลผลิตคุณภาพ สร้างรายได้ให้เกษตรกร
วันอังคารที่ 5 กันยายน 2566
รองปลัดเกษตรฯ หารือความก้าวหน้าการปลูกมันฝรั่งในประเทศร่วมกับภาคเอกชน ผลักดันทําการเกษตรระบบน้ําหยด เน้นเพิ่มผลผลิตคุณภาพ สร้างรายได้ให้เกษตรกร
รองปลัดเกษตรฯ หารือความก้าวหน้าการปลูกมันฝรั่งในประเทศร่วมกับภาคเอกชน ผลักดันทําการเกษตรระบบน้ําหยด เน้นเพิ่มผลผลิตคุณภาพ สร้างรายได้ให้เกษตรกร
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางการส่งเสริมการปลูกมันฝรั่งภายในประเทศ พร้อมด้วยผู้แทนหน่วยงานในสังกัดกระทรวงเกษตรและสหกรณ์ ได้แก่ กรมพัฒนาที่ดิน สํานักงานเศรษฐกิจการเกษตร สถาบันวิจัยพืชสวน กรมการข้าว กรมชลประทาน และภาคเอกชน ได้แก่ บริษัท เป๊ปซี่-โคล่า (ไทย) เทรดดิ้ง จํากัด เข้าร่วม ณ ห้องประชุมกระทรวงเกษตรและสหกรณ์ (ห้อง 135) และผ่านระบบออนไลน์ (Zoom Meeting) โดยที่ประชุมได้รับทราบความก้าวหน้าการส่งเสริมการปลูกมันฝรั่งในประเทศ ซึ่งกรมส่งเสริมการเกษตรได้สํารวจพื้นที่เกษตรกรผู้สนใจปลูกมันฝรั่งเพิ่มเติม ปรากฏว่ามีผู้สนใจ 337 ราย จํานวน 2,314 ไร่ จากพื้นที่ 7 จังหวัด และเตรียมสร้างแปลงส่งเสริมการเรียนรู้ใน 6 จังหวัด จํานวน 4 ไร่ ซึ่งจะมีการใช้ระบบน้ําหยดในการปลูกมันฝรั่งจังหวัดละ 1 จุดเป็นการนําร่อง รวมถึงรับทราบแบบจําลองการดําเนินโครงการผลิตมันฝรั่งตลอดช่วงฤดูกาลผลิตในระยะ 1 ปี โดยเดือนพฤศจิกายน - ธันวาคม 64 ได้ทําการปลูกมันฝรั่ง เดือนมกราคม - มีนาคม 65 เก็บเกี่ยวมันฝรั่ง เดือนเมษายน - กรกฎาคม 65 ทําการปลูกข้าวโพดหวาน หรือ ข้าวนาปรัง และเก็บเกี่ยวในช่วงเดือนมิถุนายน 65 ในส่วนเดือนกรกฎาคม - กันยายน 65 ปลูกข้าวเหนียวนาปี และเก็บเกี่ยวในช่วงเดือนตุลาคม 65 ซึ่งการปลูกพืชหมุนเวียน 3 ชนิดใน 1 ปี สามารถสร้างกําไรได้ 11,603.84 บาท/ไร่ (ข้อมูลจากศูนย์สารสนเทศการเกษตร สํานักงานเศรษฐกิจการเกษตร) รวมถึงมีการเปรียบเทียบต้นทุนและผลตอบแทนการปลูกมันฝรั่งแบบทั่วไปจะได้กําไร 1,880.12 บาท/ไร่ และแบบระบบน้ําหยดสามารถสร้างกําไรได้ถึง 9,850.13 บาท/ไร่ (ข้อมูลงานวิจัยสํานักงานเศรษฐกิจการเกษตรที่ 1 (เชียงใหม่) กรณีศึกษาเกษตรกรผู้ปลูกมันฝรั่งจังหวัดเชียงราย)
นอกจากนี้ บริษัท เป๊ปซี่-โคล่า (ไทย) เทรดดิ้ง จํากัด ได้ให้ข้อมูลการปลูกมันฝรั่งภายใต้การฟาร์มโมเดลของทางบริษัท โดยรอบการปลูกในปี 2565 – 2566 ที่ผ่านมา ในพื้นที่แม่สาย เวียงปาเป้า เชียงราย ทุ่งหัวช้าง ลําพูน แม่แจ่ม เชียงใหม่ได้ผลผลิตถึง 5.5 ตัน/ไร่ โดยมององค์รวมไปถึงการเปลี่ยนแปลงของสภาพภูมิอากาศ ภัยแล้ง โรคพืช รวมถึงโรคดิน ซึ่งโมเดลต้นแบบการปลูกมันฝรั่งมีมุมมองการจัดการครอบคลุมทุกมิติ เพื่อให้ได้ผลผลิตสูง เพียงพอต่อภาคธุรกิจ เกษตรกรมีกําไรสูงขึ้น สามารถปลูกมันฝรั่งได้อย่างยั่งยืน
รัฐบาลไทย-ข่าวทำเนียบรัฐบาล-ดีอีเอส ร่วมงานวันต่อต้านคอร์รัปชัน 2566
วันพุธที่ 6 กันยายน 2566
ดีอีเอส ร่วมงานวันต่อต้านคอร์รัปชัน 2566
ดีอีเอส ร่วมงานวันต่อต้านคอร์รัปชัน 2566
วันนี้ (6 กันยายน 2566 ) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม เข้าร่วมงานวันต่อต้านคอร์รัปชัน 2566 ภายใต้แนวคิด WHAT THE FACT? “แค่สงสัยก็เสิร์ช ACTAi เลย” เพื่อสร้างการรับรู้ กระตุ้นให้คนในสังคมเล็งเห็นถึงปัญหาคอร์รัปชันที่เกิดขึ้นในประเทศไทย และสนับสนุนประชาชนให้มีส่วนร่วมในการตรวจสอบการทุจริต การเปิดเผยข้อมูลของภาครัฐและเอกชนให้เกิดความโปร่งใส ตรวจสอบได้ โดยในงานได้รับเกียรติจาก นายเศรษฐา ทวีสิน นายกรัฐมนตรี เป็นประธานในพิธีเปิด ร่วมแสดงวิสัยทัศน์และประกาศนโยบายต่อต้านคอร์รัปชัน พร้อมด้วยเจ้าหน้าที่กระทรวงดิจิทัลเพื่อเศรษฐกิจและสังคม เข้าร่วม ณ สถานีกลางกรุงเทพอภิวัฒน์
_______________________
รัฐบาลไทย-ข่าวทำเนียบรัฐบาล-“สมศักดิ์” ถือฤกษ์ดี เชิญพระเก่าแก่สุโขทัย เข้าห้องทำงานรองนายกฯ เพื่อความสิริมงคล รัฐมนตรี “สุริยะ-อนุชา-มนพร” พร้อมสส.เพื่อไทย 30 คน ร่วมแสดงความยินดีแน่น
วันพุธที่ 6 กันยายน 2566
06/09/2566
“สมศักดิ์” ถือฤกษ์ดี เชิญพระเก่าแก่สุโขทัย เข้าห้องทํางานรองนายกฯ เพื่อความสิริมงคล รัฐมนตรี “สุริยะ-อนุชา-มนพร” พร้อมสส.เพื่อไทย 30 คน ร่วมแสดงความยินดีแน่น
“สมศักดิ์” ถือฤกษ์ดี เชิญพระเก่าแก่สุโขทัย เข้าห้องทํางานรองนายกฯ เพื่อความสิริมงคล รัฐมนตรี “สุริยะ-อนุชา-มนพร” พร้อมสส.เพื่อไทย 30 คน ร่วมแสดงความยินดีแน่น มั่นใจ นําประสบการณ์นั่งเก้าอี้ รมต.14 สมัย มาบูรณาการงานเพื่อประชาชนได้
วันที่ 6 กันยายน 2566 เมื่อเวลา 08.00 น. นายสมศักดิ์ เทพสุทิน รองนายกรัฐมนตรี ได้เดินทางเข้าทําเนียบรัฐบาล เพื่อร่วมประชุมคณะรัฐมนตรีนัดพิเศษ โดยก่อนการประชุมคณะรัฐมนตรี ได้ร่วมสักการะสิ่งศักดิ์สิทธิ์ประจําทําเนียบรัฐบาล และภายหลังการประชุม นายสมศักดิ์ พร้อมด้วยภรรยา ดร.อนงค์วรรณ เทพสุทิน อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ได้เชิญพระพุทธรูปเก่าแก่ของจังหวัดสุโขทัย เข้าบูชาที่ห้องทํางานรองนายกรัฐมนตรี ตึกบัญชาการ เพื่อความเป็นสิริมงคล
โดยการเข้าห้องทํางานวันแรก ได้มีรัฐมนตรี และ สส.จากพรรคเพื่อไทย กว่า 30 คน เข้าร่วมแสดงความยินดีที่ดํารงตําแหน่งรองนายกรัฐมนตรี อาทิ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นางมนพร เจริญศรี รัฐมนตรีช่วยว่าการกระทรวงคมนาคม ดร.ลิณธิภรณ์ วริณวัชรโรจน์ สส.บัญชีรายชื่อ นางพรรณสิริ กุลนาถศิริ สส.สุโขทัย นายชูศักดิ์ คีรีมาศทอง สส.สุโขทัย นายจักรวาล ชัยวิรัตน์นุกูล สส.สุโขทัย น.ส.ประภาพร ทองปากน้ํา สส.สุโขทัย นายนพพล เหลืองทองนารา สส.พิษณุโลก นายเชิงชาย ชาลีรินทร์ สส.ชัยภูมิ นายนิพนธ์ คนขยัน สส.บึงกาฬ โดยบรรยากาศเป็นไปด้วยความชื่นมื่น
นายสมศักดิ์ กล่าวว่า ขอขอบคุณท่านรัฐมนตรี ทั้ง 3 ท่าน และสส.ที่เดินทางมาร่วมแสดงความยินดีและให้กําลังใจตน ที่ได้ดํารงตําแหน่งรองนายกรัฐมนตรี ซึ่งการดํารงตําแหน่งนี้ เป็นรัฐมนตรีครั้งที่ 15 โดยยอมรับว่า เป็นตําแหน่งที่ถูกใจ เพราะจะได้นําประสบการณ์เป็นรัฐมนตรีหลายสมัย มาบูรณาการงานเพื่อพี่น้องประชาชน ซึ่งหลังตนได้รับการแต่งตั้งเป็นรองนายกฯ ก็มีหลายคนห่วงใยว่า จะทําอะไรได้บ้าง แต่ตนอยากจะบอกว่า ไม่ต้องห่วง เพราะเชื่อมั่นว่า ที่ตนเป็นรัฐมนตรีมา 14 สมัย จะสามารถนําประสบการณ์มาช่วยประเทศชาติได้ ดังนั้น มั่นใจว่า จะเดินหน้าทํางานเพื่อพี่น้องประชาชนได้อย่างแน่นอน
“ผมขอแสดงความยินดีกับท่านรัฐมนตรี ทั้ง 3 ท่านด้วย ซึ่งก็เป็นคนที่รักใคร่กัน ดังนั้น การทํางานจากนี้ ก็จะมีการประสานงานกันได้อย่างราบรื่นแน่นอน อย่าง ท่านอนุชา ถึงแม้จะอยู่คนละพรรค ก็ไม่ใช่ปัญหาอุปสรรค เพราะสามารถทํางานร่วมกันได้ ซึ่งในอนาคต ก็อาจจะมีการทําโครงการร่วมกันในการช่วยเหลือพี่น้องประชาชน โดยนับว่า เป็นสัญญาณที่ดี ที่รัฐมนตรีทุกท่าน จะมาช่วยกันขับเคลื่อนงาน เพื่อพี่น้องประชาชน ให้มีคุณภาพชีวิตความเป็นอยู่ที่ดีขึ้น ซึ่งไม่มีปัญหาความขัดแย้งอย่างแน่นอน เพราะผมอยู่ตรงไหน ก็สามารถทํางานได้ รวมถึงร่วมงานได้กับทุกฝ่าย“ นายสมศักดิ์ กล่าว
รัฐบาลไทย-ข่าวทำเนียบรัฐบาล-องค์การสงเคราะห์ทหารผ่านศึก จัดโครงการ “RUN FOR HERO รวมพลังวิ่งเสริมสร้างสุขภาพ”
วันพุธที่ 6 กันยายน 2566
องค์การสงเคราะห์ทหารผ่านศึก จัดโครงการ “RUN FOR HERO รวมพลังวิ่งเสริมสร้างสุขภาพ”
ในวันนี้ (๒ กันยายน ๒๕๖๖) เวลา ๐๕.๐๐ น. พลเอก สัณทัศน์ นันทิภาคย์หิรัญ ผู้อํานวยการองค์การสงเคราะห์ทหารผ่านศึก เป็นประธานเปิดโครงการ “RUN FOR HERO รวมพลังวิ่งเสริมสร้างสุขภาพ”
ซึ่งจัดโดยองค์การสงเคราะห์ทหารผ่านศึก ในพระบรมราชูปถัมภ์ ร่วมกับโรงพยาบาลทหารผ่านศึก มีวัตถุประสงค์เพื่อนํารายได้ส่วนหนึ่งไปสงเคราะห์ช่วยเหลือทหารผ่านศึก ครอบครัวทหารผ่านศึก ทหารนอกประจําการ และผู้ที่กําลังปฏิบัติหน้าที่ในการป้องกันประเทศ รวมทั้งจัดซื้อครุภัณฑ์ทางการแพทย์ให้แก่โรงพยาบาลทหารผ่านศึก โดยมี คณะผู้บริหารระดับสูงขององค์การฯ คณะที่ปรึกษาผู้อํานวยการองค์การฯ พนักงาน ลูกจ้างองค์การฯ และลูกจ้างประจําหน่วยงานกิจการพิเศษขององค์การฯ เข้าร่วมในพิธีเปิด ณ บริเวณสวนหลวง ร.๙ แขวงหนองบอน เขตประเวศ กรุงเทพมหานคร
สําหรับโครงการวิ่งดังกล่าวเป็นการวิ่งเพื่อทหารผ่านศึก และส่งเสริมให้เห็นความสําคัญของผู้ที่ทําคุณประโยชน์ให้แก่ประเทศชาติ รวมทั้งส่งเสริมให้พนักงาน ลูกจ้างองค์การฯ ลูกจ้างประจําหน่วยงานกิจการพิเศษขององค์การฯ และประชาชนทั่วไปได้ออกกําลังกายอย่างง่ายด้วยการเดินและวิ่ง เป็นการเสริมสร้างสมรรถภาพของร่างกาย และสร้างภูมิคุ้มกันโรค นอกจากนี้ ยังได้ร่วมกับทูตการท่องเที่ยวและทูตการกีฬาซึ่งได้รับแต่งตั้งจากกระทรวงการท่องเที่ยวและกีฬา เพื่อทําหน้าที่ประชาสัมพันธ์การท่องเที่ยวและการกีฬาไปกับสื่อประชาสัมพันธ์ต่าง ๆ ในพื้นที่ ๗๗ จังหวัด ทั่วประเทศ ทั้งในระบบออฟไลน์และออนไลน์ โดยมีพนักงาน ลูกจ้างองค์การฯ ลูกจ้างประจําหน่วยงานกิจการพิเศษขององค์การฯ นักวิ่ง นักกีฬา และประชาชนทั่วไป เข้าร่วมกิจกรรมเป็นจํานวนมาก มีระยะทาง ๕ และ ๑๐ กิโลเมตร กําหนดเส้นทางวิ่งภายในสวนหลวง ร.๙
รัฐบาลไทย-ข่าวทำเนียบรัฐบาล-ไทยหารือเมียนมา อำนวยความสะดวกแรงงาน MOU ครบ 4 ปี พร้อมดำเนินการตั้งแต่ 11 ก.ย. 66 ที่เมียวดีและเกาะสอง
วันพุธที่ 6 กันยายน 2566
06/09/2566
ไทยหารือเมียนมา อํานวยความสะดวกแรงงาน MOU ครบ 4 ปี พร้อมดําเนินการตั้งแต่ 11 ก.ย. 66 ที่เมียวดีและเกาะสอง
กรมการจัดหางาน หารือทางการเมียนมา เพื่ออํานวยความสะดวกแรงงานอยู่ครบ 4 ปี กลับเข้าสู่ระบบการจ้างงานโดยเร็ว และเตรียมความพร้อมในการออกเอกสาร CI
นายไพโรจน์ โชติกเสถียร อธิบดีกรมการจัดหางาน เปิดเผยว่า เมื่อวันที่ 5 กันยายน 2566 กรมการจัดหางาน ประชุมหารือร่วมกับท่านมอง มอง ตาน อธิบดีกรมแรงงาน สาธารณรัฐแห่งสหภาพเมียนมา และคณะ ผ่านระบบ Video Conference เกี่ยวกับแนวทางการบริหารจัดการแรงงานเมียนมาตาม MOU ที่วาระการจ้างงานครบ 4 ปี ในประเด็น ดังนี้
1. การอํานวยความสะดวกแรงงานอยู่ครบ 4 ปี ให้กลับเข้าสู่ระบบการจ้างงานโดยเร็ว โดยแรงงานที่วาระการจ้างงานครบ 4 ปีในปีนี้ ที่ประสงค์จะทํางานต่อไป สามารถกลับเข้ามาทํางานครั้งใหม่ โดยที่ระยะเวลาในการเดินทางกลับเมียนมาไม่ต้องถึง 30 วัน และสามารถดําเนินการลงนามสัญญาจ้างได้ในบริเวณแนวชายแดนฝั่งเมียนมา ณ เมืองเมียวดี และ เกาะสอง
2. ฝ่ายเมียนมาแจ้งให้ทราบว่าสามารถเริ่มดําเนินการได้ตั้งแต่วันที่ 11 กันยายน 2566 โดยพิจารณาอนุมัติบัญชีรายชื่อมาแล้ว จํานวน 171 คน
3. การเตรียมความพร้อมในการออกเอกสาร CI ฝ่ายเมียนมามีความพร้อมที่จะดําเนินการออกเอกสาร CI ให้กับแรงงานเมียนมาจํานวนมากที่ได้ขึ้นทะเบียนตามมติคณะรัฐมนตรีเมื่อวันที่ 5 กรกฎาคม 2566 ภายหลังจากที่ฝ่ายไทย ได้เสนอแนวทางการดําเนินการให้กับคณะรัฐมนตรีพิจารณา
“รัฐบาลไทยได้เปิดโอกาสให้แรงงานตาม MOU ที่ครบ 4 ปี ได้ทํางานกับนายจ้างในประเทศไทยต่อไป โดยมีแนวทางดําเนินการด้านนโยบายในการบริหารจัดการแรงงานให้เข้าสู่ระบบการจ้างงานตามกฎหมายอย่างต่อเนื่อง เพื่อให้แรงงานได้รับสิทธิและการคุ้มครองตามกฎหมายไทย” นายไพโรจน์ กล่าว
หากนายจ้าง/สถานประกอบการ และแรงงานต่างด้าว มีข้อสงสัยสามารถศึกษารายละเอียดเพิ่มเติมได้ที่เว็บไซต์กรมการจัดหางาน doe.go.th และ Facebook : สํานักบริหารแรงงานต่างด้าว หรือติดต่อสอบถามได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694